**"Digital Card Skins" dizayn müsabiqəsinin şərtləri və qaydaları**

**1. Uyğunluq:**

* Müsabiqə 18 yaşından yuxarı olan bütün dizaynerlər üçün açıqdır.
* “Rabitəbank” ASC-nin əməkdaşları, onların ailə üzvləri və ya müsabiqə ilə yaxın professional əlaqəsi olan şəxslər müsabiqədə iştirak edə bilməz.

**2. Qeydiyyat və iştirak:**

* İştirak etmək istəyən dizaynerlər əlaqə nömrələrini, öz dizayn işlərini və şəxsiyyət vəsiqələrinin ön və arxa üzlərini campaigns@rabitabank.com e-mail ünvanına təqdim etməklə müraciət edə bilərlər.
* Hər bir iştirakçı yalnız bir dəfə qeydiyyatdan keçə bilər.
* Hər bir iştirakçı seçdiyi kateqoriya üzrə minimum 5 dizayn təqdim etməlidir.
* Təqdim edilən dizayn işi iştirakçının öz orijinal yaradıcılığı olmalı və hər hansı bir üçüncü tərəfin hüquqlarına zərər verməməlidir.
* Dizayn işi təqdim edən iştirakçılar bu şərtləri oxuyub anladığını və razı olduğunu təsdiq etməlidirlər.
* Qeydiyyat zamanı iştirakçıların eyniləşdirilməsi məqsədilə şəxsiyyəti təsdiq edən sənədin ön və arxa üzünün şəkillərini müraciət anketinə yükləmək bank tərəfindən tələb edilir.

**3. Dizayn tələbləri:**

* Dizaynlar debet/kredit kartlara tətbiq edilməsi üçün yaradılmalıdır.
* Dizayn işlər aşağıdakı kateqoriyalar üzrə qəbul ediləcək**:**
1. Minimalistik dizayn
2. Məşhur əsərlər
3. Ədəbi təsvir
4. Təbiət və ətraf mühit
5. Retro futurizm
6. Geometrik abstraksiya
7. Azərbaycan tarixi və ornamentlər
8. Rəqəmsal həllər
9. Elm və təhsil
10. Digər işlər.
* Dizaynlar bankın tətbiqetməsində istifadə üçün nəzərdə tutulan **1554x987 ölçüsündə RGB .jpeg formatında** (min. 3 MB həcmində) horizontal dizaynda təqdim edilməlidir.
* Dizaynlar yaradıcılığı, orijinallığı və müsabiqənin mövzusuna uyğunluğu əks etdirməlidir.
* Dizayn işləri “Reklam haqqında” Azərbaycan Respublikası qanununun tələblərini pozmamalıdır.

**4. Qiymətləndirmə:**

* Dizayn işlərinin qiymətləndirilməsi “Rabitəbank” ASC-nin təcrübəli ekspert qrupu tərəfindən həyata keçiriləcək.
* Qiymətləndirmə kriteriyaları arasında yaradıcılıq, orijinallıq, mövzuya uyğunluq və debet/kredit kartlara tətbiq edilməsi üçün uyğunluq yer alır.
* Qiymətləndirmə qrupunun qərarı birtərəfli olacaq, qiymətləndirmə prosesində və nəticəsində dizaynerlərlə heç bir müzakirə aparılmayacaq.
* Bank qiymətləndirmə prosesinin şəffaf və qərəzsiz keçirilməsinə zəmanət verir.

**5. Mükafatlar:**

Müsabiqə üçün 3 mükafat təyin edilir:

* Birinci yerin qalibi 2000 manat, 1 illik Visa İnfinite Premium debet kartı;
* İkinci yerin qalibi 1000 manat, 1 illik Kartmane MC Black Edition debet kartı;
* Üçüncü yerin qalibi 500 manat, 1 illik Kartmane debet kartı qazanacaq.
* Mükafatlar alternativ maddi vəsaitlərlə əvəz edilə bilməz.
* Ekspert qrupu tərəfindən bəyənilmiş qalib olmayan dizayn işləri “Rabita Mobile” tətbiqində və ya reklam materiallarında istifadə edilə bilər.

**6. Qaliblərin elanı:**

* Qaliblər “Rabitəbank” ASC-nin rəsmi veb saytında və sosial media hesablarında elan olunacaq.
* Qaliblərə, həmçinin **15** gün ərzində email və ya SMS vasitəsilə məlumat göndəriləcək.

**7. Mülkiyyət haqları:**

* Müsabiqədə iştirak edərək iştirakçılar dizaynlarını “Rabitəbank” ASC-yə reklam və marketinq məqsədləri üçün istifadə etmək hüququnu verirlər.
* İştirakçılar dizaynlarının sahibi olmaqla bərabər, “Rabitəbank” ASC-yə müsabiqə və onun təbliği ilə əlaqədar olaraq dizayn işlərini istifadə etmək üçün əlçatan, rüsumsuz istifadə icazəsini vermiş sayılırlar.

**8. Ümumi şərtlər:**

* “Rabitəbank” ASC müsabiqə tələblərinə cavab verməyən, uyğunsuz və ya həssas mövzuların olduğu qiymətləndirilən əsərləri qəbul etməmək hüququnu özündə saxlayır.
* “Rabitəbank” ASC müsabiqəni hər hansı bir səbəbdən əvvəlcədən bildirməklə dayandıra və ya dəyişdirə bilər.
* “Rabitəbank” ASC müsabiqəyə qeydiyyatın və ya müsabiqənin digər komponentlərinin əlçatmazlığını və əlçatmazlığına təsir edə biləcək texniki səhv və fəaliyyət pozğunluqlarına görə məsuliyyət daşımır.

**9. Şərtlərə razılıq:**

* Müsabiqədə iştirak “Şərtlər və qaydalar”ı qəbul etmək anlamına gəlir və iştirakçılar onlara riayət etməklə razılaşırlar.

**10. Əlaqə məlumatları:**

* Müraciət üçün suallar yarandıqda və ya kömək üçün Fatima.Tacibova@rabitabank.comvə Mahammadali.Alxasli@rabitabank.com (əlaqə: 051-230-30-50) e-mail ünvanları ilə əlaqə saxlaya bilərsiniz.

**Müraciət tarixləri: 01 – 30 aprel 2024-cü il.**